als_Latn dik_Latn sag_Latn
Opinion
-
Shpërblehet Gjici për ruajtjen me sukses të miliona eurove që i vodhi Partia!Sali BERISHA
Këto ditë u shpërblye me emërimin kandidat i "aleancës së qelbësirave" për Bashkinë e Kamzës, presidenti i kompanisë së rojeve të sigurisë "Gjici", e cila kishte në mbrojtje bankën, ku hajdutët vodhën me ndihmën e madhe të rojeve dhe punonjësve të Partisë,...14 April 2015me shume...
Deputeti Tom Doshi ka shkuar sërish dje në Prokurorinë e Krimeve të Rënda, ku ka dorëzuar dokumenta të tjera për vrasjen e tij të porositur nga Ilir Meta. Doshi hyri i vetëm në organin e akuzës, ndërsa në dorë mbante disa dokumente. Deputeti i Shkodrës nuk ka qenë i thirrur nga prokurorët, por është paraqitur vetë, për të depozituar, sipas tij, prova të tjera që lidhen me akuzat që ai ka bërë ndaj kreut të Kuvendit, Ilir Meta për porositjen e vrasjes së tij dhe të deputetit Mhill Fufi.
Tom Doshi ka hyrë në Prokurorinë për Krimet e Rënda në orën 13:00 dhe është larguar pak minuta para orës 17:00, duke vazhduar të mos flasë për mediat. Mësohet, se ai ka dërguar në Prokurori prova të reja për atentatin e dështuar ndaj tij dhe deputetit të Partisë Demokratike, Mhill Fufi. Nuk bëhet e ditur se çfarë dokumentash ka dorëzuar në Prokurori, por në ditët në vijim pritet të ketë një ballafaqim mes Doshit, Frrokut, Bamit dhe Fation Skënderit “Tonit”.
Vizita e djeshme e Doshit është krejtësisht me iniciativën e tij, pasi nuk ka patur një thirrje nga Prokuroria. Pak ditë më parë, Tom Doshi i është drejtuar Prokurorit të Përgjithshëm, Adriatik Llalla, në formë zyrtare që me çështjen e tij të merren ekspertë të huaj, duke shprehur kështu mosbesim ndaj hetuesve shqiptarë të Prokurorisë për Krimet e Rënda.
Doshi shkruan se, Durim Bami po mbahet në arrest me burg, ndërsa i pretenduari si ndërmjetës, Fatjon Skënderi, është në gjendje të lirë. Mësohet se Skënderit, prokurorët i kanë kërkuar në formë jozyrtare që të mos largohet nga vendi, deri sa të sqarohet kjo çështje.
Tom Doshi ka reaguar sërish një ditë më parë, duke akuzuar Policinë dhe Prokurorinë se po përdorin dy standarde në hetimin e çështjes. Doshi shkruan në Facebook se, Durim Bami po mbahet në burg nën terror policor, ndërsa porositësi i krimit Fatjon Skënderi “Toni” vazhdon të jetë i lirë, pasi ka marrë garanci për të mos u arrestuar vetëm që të dëshmojë kundër tij. Për këtë arsye, deputeti i Shkodrës deklaron se, për këto diferencime do të njoftojë institucionet përgjegjëse dhe ato ndërkombëtare. “Kam bërë publike mungesën e besimit ndaj institucionit të Prokurorisë, çështje për të cilën në mënyrë të arsyetuar i jam drejtuar Prokurorit të Përgjithshëm. Kam rezerva të arsyeshme në lidhje me hetimin, të cilat në respekt të institucionit dhe të funksionit që mbaj si pjesë e legjislativit, i kam bërë e do i bëj prezent konform ligjit. Pavarësisht kësaj në respekt edhe të opinionit publik, jam i detyruar të jap vlerësime në lidhje me proçesin, për aq të vërteta sa dihen publikisht. Deklarimet e mia kanë qenë publike dhe me emra dhe ngjarje specifike: konkretisht kam bërë publike skemën e ngjarjes së përgatitur kundër meje dhe emrat e përfshirë në të si porositës, ndërmjetës dhe ekzekutor”, shkruan Doshi.
Doshi shkruan më tej se hetimet kanë qenë me dy standarde. “Konstatoj se hetimet në kuadër të kësaj deklarate kanë qenë me dy standarde: Nga njëra anë, personi që ka hequr dorë vullnetarisht nga krimi, Durim Bami, mbahet i arrestuar dhe nën terror psikologjik, madje qëllimisht gjoja për masa sigurie vazhdon akoma të qëndrojë nën mbikëqyrje të Policisë së Shtetit e jo nën mbikëqyrje të organeve të specializuara sikurse janë burgjet që monitorohen nga Prokuroria dhe standardet dhe ruajtja kryhet nga Policia e Burgeve (e papërfshirë në këtë proçes). Nga ana tjetër, ndërmjetësi i krimit (Fatjon Skënderi), pasi thirret me ndërmjetësim të dyshimtë nga Gjermania, i jepen garanci se nuk do të ketë asnjë masë shtrënguese ndaj tij dhe nuk ka në fakt. Dallimi mes tyre është se: Durim Bami ka hequr dorë vullnetarisht nga krimi dhe më ka vënë në dijeni në lidhje me të, për pasojë është i arrestuar e nën presion e terror policor, që të detyrohet të deformojë të vërtetën e pranuar më parë prej tij Fatjon Skënderi, nuk ka hequr dorë vetë nga krimi, por thjesht ju dekonspirua skema, ndërsa ndryshe nga i pari, vijon bashkëpunimin me porositësin e vrasjes edhe për dështimin e proçesit hetimor, për pasojë është i privilegjuar, duke mos u marrë asnjë masë shtrënguese ndaj tij, që të vijojë të mos thotë të vërtetën”, shkruan ai.
Doshi thotë se, ky mision i Prokurorisë ngjan i pamundur, pasi në të është përfshirë numri 2 i shtetit Ilir Meta. “Në dukje, hetimi nga Prokuroria e kësaj çështje në të cilën autor është edhe numri 2 i shtetit, ngjan mision i pamundur, por Ju garantoj se jam besimplotë që me prova të pakundërshtueshme dhe ndihmën e ndërkombëtarëve, kjo do të bëhet e mundur shpejt. Natyrisht për këto diferencime në hetim do të njoftoj të gjitha institucionet përgjegjëse, por edhe përfaqësuesit ndërkombëtarë të akredituar në Republikën e Shqipërisë”, përfundon Doshi.
Prokuroria kërkon zbardhjen e bisedave telefonike të Bamit
Zbardhja e tabulateve telefonike të numrave që kishte në përdorim Durim Bami, pritet të jetë një provë thelbësore mbi pikëpyetjet e Prokurorisë së Krimeve të Rënda për marrëdhëniet e tij me personazhet e tjerë të “komplotit të vrasjes së dy deputetëve me porosi të Ilir Metës. Grupi hetimor i Prokurorisë i ka kërkuar kompanive telefonike, të zbardhin në mënyrë analitik të gjithë numrat që kishte në përdorim Durim Bami, i akuzuar nga Dooshi si personi që ishte paguar nga “Toni” për vrasjen e tij dhe të deputetit Fufi me porosi të Metës. Përveç kësaj, prokurorët kanë kërkuar zbardhjen e detajuar të të gjitha numrave hyrëse dhe dalëse si dhe mesazhet e shkëmbyera nga Durim Bami me personat e tjerë gjatë një periudhe 12 mujore. Hetuesit dyshojnë se Bami nuk thotë të vërtetën për njohjen me Mark Frrokun.
Deputeti i Partise Kristian Demokrate Mark Frroku mohoi njohjen me Durim Bamin duke hedhur poshtë pretendimet e deputetit Tom Doshi se ai i kishte prezantuar vrasësin tashmë të arrestuar. Ndërsa Bami deklaroi para prokurorëve se njihej me Mark Frrokun. Nëse rezulton që Durim Bami dhe Mark Frroku njihen mes tyre, hetuesit thanë se të dy personat e pyetur do të mbajnë përgjegjësi penale, për akuzën e “dëshmisë së rreme para oficerit të policisë gjyqësore”.
R.POLISI
Video - Momenti i ekzekutimit te biznesmenit Santo
Kerko Lajme
Parashikimi motit
66°
18°
°F | °C
Partly Cloudy
Humidity: 64%
0 mph
Tue
47 | 71
8 | 21
Wed
48 | 74
8 | 23
pap_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn swh_Latn als_Latn als_Latn als_Latn unk unk dan_Latn eng_Latn slk_Latn eng_Latn srd_Latn unk unk mos_Latn unk unk